== Sange ==
Carl Nielsen skrev omkring 350 sange. Han skrev ikke deciderede kunstsange som den gennemkomponerede tyske "[[Lied]]", men snarere sange i en folkelig stil (strofiske sange). Det er karakteristisk, at han udelukkende skrev sange til danske tekster. I sine unge år (1887-88) komponerede han nogle få sange til engelske tekster oversat til dansk.
I [[1914]] påtog han sig at skaffe melodier til [[Johan Borup]]s ''Dansk Sangbog'' dels ved selv at komponere melodier, dels ved at lade opgaven gå videre til sine elever.<ref>{{Cite web
 | title = Sange i dagligdagstøjet — fokus på Johan Borup og Borups sangbog
 | publisher = [[Det Kongelige Bibliotek]]
 | url = http://www.kb.dk/da/nb/tema/fokus/borup.html
 | access-date = 13. februar 2008
 | archive-date =  9. juni 2007
 | archive-url = https://web.archive.org/web/20070609173257/http://www.kb.dk/da/nb/tema/fokus/borup.html
 |url-status=dead
 }}</ref>
Sammen med [[Thomas Laub]], [[Oluf Ring]] og [[Thorvald Aagaard]] redigerede han [[Folkehøjskolens Melodibog]] (1922), der indeholdt en lang række af hans tidligere udgivne sange.
Også en række sange i [[Den Danske Salmebog]] har melodi af Carl Nielsen. Selv om han komponerede et utal af salmer, er det kun et fåtal, der er blevet stående. Han var ikke "Barn af Huset", som Thomas Laub formulerede det.
Musik Historie